О Б Р А З Л О Ж Е Њ Е

1. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у члану 97. тач. 15. и 17. Устава Републике Србије, према којима Република Србија уређује и обезбеђује финансирање остваривања права и дужности Републике Србије утврђених Уставом и законом и друге односе од интереса за Републику Србију, у складу сa Уставом.

1. Разлози за доноШење закона

У циљу реализације аранжмана са Међународним монетарним фондом неопходно је да Република Србија изврши измене и допуне Закона о јавном дугу, првенствено у дефинисању нове финансијске институције примарног дилера, затим нове дефиниције јавног дуга у складу са препорукама Међународног монетарног фонда, као и ближе уређење за пословање са финансијским дериватима и услове за стицање статуса овлашћених учесника и примарних дилера на примарном тржишту.

Предвиђена решења такође имају за циљ да отклоне уочене недостатке терминолошке природе и да на тај начин омогуће ефикаснију примену и прецизније тумачење Закона о јавном дугу („Службени гласник РС”, бр. 61/05, 107/09, 78/11 и 68/15 - у даљем тексту: Закон).

1. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Чланом 1. Предлога закона врши се измена у члану 2. и уводи се нова дефиниција примарног дилера у Закону, као и дефиниција секундарног тржишта.

Чланом 2. Предлога закона даје се нова дефиниција јавног дуга. Такође се додаје нови став 3. члана 11. Закона којим се омогућава да Влада ближе уреди пословање са финансијским дериватима.

Чланом 3. Предлога закона додаје се нови став 2. члана 26. Закона којим се Влада овлашћује да ближе уреди услове за стицање статуса овлашћених учесника и примарних дилера на примарном тржишту.

Чланом 4. се прописује да овај закон ступа на снагу осмог дана од дана објављивања у „Службеном гласнику Републике Србије”.

1. **ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ЗАКОНА**

За спровођење овог закона није потребно обезбедити додатна средства у буџету Републике Србије.

1. **РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Доношење овог закона по хитном поступку предлаже се у складу са чланом 167. Пословника Народне скупштине („Службени гласник РС”, број 20/12-пречишћен текст), имајући у виду да је у циљу реализације аранжмана са Међународним монетарним фондом неопходно извршити измене и допуне Закона.

1. ПРЕГЛЕД ОДРЕДАБА ЗАКОНА О ЈАВНОМ ДУГУ КОЈЕ СЕ МЕЊАЈУ, ОДНОСНО ДОПУЊУЈУ

Значење израза

Члан 2.

Поједини изрази употребљени у овом закону имају следеће значење:

1) **Дуг** је новчана обавеза или обавеза отплаћивања новчаног задуживања;

2) **Јавни дуг** **Републике**јесте:

(1) дуг Републике који настаје по основу уговора који закључи Република,

(2) дуг Републике по основу хартија од вредности (у даљем тексту: државне хартије од вредности),

(3) дуг Републике по основу уговора, односно споразума којим су репрограмиране обавезе које је Република преузела по раније закљученим уговорима, као и емитованим хартијама од вредности по посебним законима,

(4) дуг Републике који настаје по основу дате гаранције Републике (у даљем тексту: гаранција), или по основу непосредног преузимања обавезе у својству дужника за исплату дуга по основу дате гаранције,

(5) дуг локалне власти, као и правних лица из члана 1. овог закона за које је Република дала гаранцију;

3) **Задуживање** јесте узимање кредита, односно зајмова (у даљем тексту: кредит) и емитовање државних хартија од вредности за финансирање буџетског дефицита и дефицита текуће ликвидности, за рефинансирање обавеза по основу јавног дуга и за финансирање инвестиционих пројеката, као и давање гаранција;

4) **Гаранција** јесте условна обавеза Републике да плати доспелу, а неизмирену новчану обавезу у случају ако локална власт, односно правно лице за које је Република дала гаранцију не изврши плаћање о року доспећа;

5) *(брисана)*;

6) **Државне хартије од вредности** јесу краткорочне и дугорочне хартије од вредности које емитује Република;

7) **Финансијске институције**, у смислу овог закона, јесу банке, друштва за осигурање, брокерско-дилерска друштва, пензиони фондови, инвестициони фондови;

7А) ПРИМАРНИ ДИЛЕРИ СУ ФИНАНСИЈСКЕ ИНСТИТУЦИЈЕ КОЈЕ ЈЕ МИНИСТАРСТВО НАДЛЕЖНО ЗА ПОСЛОВЕ ФИНАНСИЈА ИЗАБРАЛО ДА ОБАВЉАЈУ ОДРЕЂЕНЕ АКТИВНОСТИ НА ТРЖИШТУ ДРЖАВНИХ ХАРТИЈА ОД ВРЕДНОСТИ, КАО И ДА УНАПРЕЂУЈУ ПРИМАРНО И СЕКУНДАРНО ТРЖИШТЕ И ЧИЈЕ ЈЕ УЧЕШЋЕ НА ТРЖИШТУ ДРЖАВНИХ ХАРТИЈА ОД ВРЕДНОСТИ, КАО И ДРУГЕ АКТИВНОСТИ КОЈИМА СЕ УНАПРЕЂУЈЕ УПРАВЉАЊЕ ЈАВНИМ ДУГОМ И РАЗВОЈ ТРЖИШТА ДРЖАВНИХ ХАРТИЈА ОД ВРЕДНОСТИ, УРЕЂЕНО УГОВОРОМ СА РЕПУБЛИКОМ;

8) **Примарно тржишт**е јесте тржиште на којем се врши иницијална продаја државних хартија од вредности, непосредно или преко посредника;

8A) СЕКУНДАРНО ТРЖИШТЕ ЈЕСТЕ ТРЖИШТЕ НА КОМЕ СЕ ВРШИ КУПОПРОДАЈА ДРЖАВНИХ ХАРТИЈА ОД ВРЕДНОСТИ НАКОН ПРОДАЈЕ НА ПРИМАРНОМ ТРЖИШТУ;

9) **Страна валута** јесте валута стране државе;

10) **Привилегована информација** јесте информација која није доступна јавности, а значајна је за утврђивање цене државне хартије од вредности и чијим коришћењем се може стећи финансијска корист.

**Дефиниција и стратегија за управљање јавним дугом**

**Члан 11**

~~Циљ управљања јавним дугом је да се смање трошкови задуживања Републике у складу са одговарајућим степеном ризика.~~

ЦИЉ УПРАВЉАЊА ЈАВНИМ ДУГОМ ЈЕ ОБЕЗБЕЂИВАЊЕ СРЕДСТАВА ЗА РЕДОВНО СЕРВИСИРАЊЕ БУЏЕТСКИХ ПОТРЕБА ПО НАЈПОВОЉНИЈИМ УСЛОВИМА И ТРОШКОВИМА ФИНАНСИРАЊА УЗ ПРИХВАТЉИВ НИВО РИЗИКА.

Управљање јавним дугом обухвата:

1) обављање трансакција ради управљања ризиком, укључујући и смањивање или елиминисање ризика од промене курса, каматних стопа и других ризика;

2) доношење одлука о куповини и продаји страних валута;

3) праћење дневног салда на систему консолидованог рачуна трезора;

4) управљање приливима по основу јавног дуга, инвестирање и обављање осталих трансакција са вишковима ликвидности, односно средствима финансијске имовине Републике Србије под управљањем.

ВЛАДА УРЕЂУЈЕ ОПШТЕ УСЛОВЕ ЗА ПОСЛОВАЊЕ СА ФИНАНСИЈСКИМ ДЕРИВАТИМА ОД СТРАНЕ РЕПУБЛИКЕ, КОЈИМ БИ СЕ ОБАВЉАЛЕ ТРАНСАКЦИЈЕ ИЗ СТАВА 2. ТАЧКА 1) ОВОГ ЧЛАНА.

Министар управља јавним дугом и припрема стратегију за управљање јавним дугом.

У циљу активног управљања јавним дугом Влада именује Комитет за управљање јавним дугом и средствима финансијске имовине Републике Србије под управљањем, који за свој рад одговара Министру.

Министар ће донети Правилник о задацима, функционисању и организацији Комитета за управљање јавним дугом и средствима финансијске имовине Републике Србије под управљањем, у року од 90 дана од дана ступања на снагу овог закона.

Министар доноси акт којим се утврђује која је финансијска имовина под управљањем.

Стратегија из става 3. овог члана је саставни део Фискалне стратегије за наредни средњорочни период.

**Емитовање и трговање државним хартијама од вредности**

**Члан 26**

Влада уређује опште услове за емисију и продају државних хартија од вредности на примарном тржишту и ближе елементе примарног тржишта државних хартија од вредности.

ВЛАДА БЛИЖЕ УРЕЂУЈЕ УСЛОВЕ ЗА СТИЦАЊЕ СТАТУСА ОВЛАШЋЕНИХ УЧЕСНИКА И ПРИМАРНИХ ДИЛЕРА НА ПРИМАРНОМ ТРЖИШТУ.

Државне хартије од вредности емитују се у нематеријализованом облику.

Министар финансија може закључити уговор са Народном банком Србије или Централним регистром, депоом и клирингом хартија од вредности а.д. Београд (у даљем тексту: Централни регистар) за обављање појединих послова у вези са државним хартијама од вредности.

Државним хартијама од вредности може се трговати на регулисаном тржишту и ОТЦ тржишту у Републици Србији.